钦定古今图书集成/明伦汇编/氏族典/第247卷 > 张养浩
## 钦定古今图书集成/明伦汇编/氏族典/第247卷 > 张养浩

按《元史张养浩传》：“养浩，字希孟，济南人。幼有行义，读
书不辍。山东按察使焦遂闻之，荐为东平学正。游京
师，献书于平章不忽木，大奇之，辟为礼部令史，仍荐
入御史台。及为丞相掾，选授堂邑县尹。仁宗在东宫，
召为司经，未至，改文学，拜监察御史。养浩疏时政万
馀言，言皆切直，当国者不能容，遂除翰林待制。复构”
以罪，罢之，戒省台勿复用养浩恐及祸，乃变姓名遁
去。尚书省罢，始召为右司都事。迁翰林直学士，改秘
书少监。延祐初，设进士科，遂以礼部侍郎知贡举，擢
陕西行台治书侍御史，改右司郎中，拜礼部尚书。英
宗即位，命参议中书省事，以父老弃官归养。天历二
年，关中大旱，饥民相食，特拜陕西行台中丞。到官四
月，未尝家居，止宿公署，夜则祷于天，昼则出赈饥民，
终日无少怠。遂得疾不起，卒。追封滨国公，谥文忠。二
子：彊、引、彊先卒。